text: Skúlaheimið kann hýsa uml. 50 næmingum í einakamari. Heimið er ætlað næmingum á Glasi at búgva í undir heimligum umstøðum. Næmingar, ið ganga á øðrum skúlum, kunnu eisini fáa innivist á Skúlaheiminum. Niðanfyri kanst tú lesa meira um Skúlaheimið og hvussu tú søkir um innivist.
text: #000000
text: Um tú hevur brúk fyri bráðfengis hjálp ella bert kunning, so ber til at ringja til náttavaktina hjá Skúlaheiminum: tlf. 261818
text: #000001
text: Um tað av onkrari orsøk ikki bar til at senda umsókn beinleiðis á netinum, kann umsóknarblað til Skúlaheimið heintast her
text: #000002
text: Næmingar/lærlingar í byrjanarflokkum á Glasi (atlit verða tikin til flutningstíð til og frá skúla).
  Næmingar/lærlingar í øðrum flokkum á Glasi.
  Aðrir næmingar og onnur lesandi
text: #000004
text: Leigugjaldið er kr. 3.600,- um mánaðin (900,- um vikuna). Í leigugjaldinum er fullur kostur og internet. Til ber at smyrja sær matpakka niðri í kantinuni á Glasi um morgunin at hava við í skúla.
text: #000006
text: Tey, ið búgva á heiminum, skulu við komu gjalda trygd (depositum) fyri kamarslykil, lyklakort og at kamarið er reint og í sama standi, sum tá flutt var inn.
text: #000007
text: Næmingarnir skulu sjálvir hava við sær dýnu, kodda, seingjarklæði, dýnu- og koddavár, lak og handklæði.
text: #000009
text: Vinarliga heingið stólarnar upp undir borðið og ruddið eftir tykkum, tá tit eru liðug at eta.
text: #000010
text: Í vikuskiftinum frá fríggjakvøld kl 18.00 til sunnukvøld kl. 18.00.
text: #000011
text: Skúlaheimið fylgir eisini feriukalendaranum hjá Glasi og er eisini stongt, tá tað er feria á skúlanum.
text: #000012
text: Sí kalendaran hjá Glasi her.
text: #000013
text: Um avtala er gjørd um hetta frammanundan, kunnu nýggir næmingar flyta inn sunnukvøld millum kl. 19.30-20.30.
text: #000014
text: Ongin skipað náttarvakt er frá fríggjadegi seinnapart til mánamorgun. Tí er ikki møguligt at búgva á Skúlaheiminum í vikuskiftinum.
text: #000015
text: Í einstøkum førum kann undantak gerast, men hetta skal avráðast við Skúlaheimssamskiparan í hvørjum einstøkum føri.
text: #000016
text: Undatøkini kunnu vera serligt skúlatengt arbeiði, fyrireiking til próvtøkur ella heilt serligar støður – sum t.d. um næmingur ger ítrótt á høgum stigi og skal kappast ella spæla dyst.
text: #000017
text: Næmingar, sum hava langa leið at ferðast ella sum skulu ferðast við strandferðsluni, kunnu koma inn á skúlaheimið sunnukvøld frá kl. 18:00.
text: #000019
text: Eftir skúlatíð kunnu næmingar stytta sær stundir við ymiskum ítrivi, sum t.d borðtennis, kropsvenjing og billiard. Næmingarnir kunnu sjálvir skipa fyri ymiskum tiltøkum/kappingum. Møguleiki er at hyggja eftir sendingum á stórskýggja í matarhøllini og í sjónvarpsstovuni. Ymisk spøl liggja frammi til tykkum at brúka.
text: #000020
text: Námsfrøðilig umsjón, frítíðarvirksemi og náttarvakt er fast mánadag til hósdag frá kl. 17.30 til morgunin eftir kl. 08.00.
text: #000021
text: Námsfrøðilig umsjón er, at tað eru starvsfólk á Skúlaheiminum um kvøldið, sum kunnu skapa trivnað, verða næmingunum til hjálpar, stuðla teimum í skúlagongdini, hjálpa við heimaarbeiði og skipa fyri ella eggja næmingunum til ymiskt virksemi ella frítíðarítriv.
text: #000022
text: Um kvøldið fæst samband við náttarvaktina á telefon 261818.
text: #000023
text: Telefon Skúlaheimsins er 568010. Um hetta nummarið ikki svarar, kanst tú ringja til høvuðsnummarið á Glasi, sum er 616600.
text: #000024
text: Tey, ið búgva á Skúlaheiminum, hava skyldu at fylgja teimum reglum – skrivaðum sum óskrivaðum – ið settar eru ella settar verða í verk á heiminum. Brot á reglurnar kunna viðføra burturvísing.
text: #000025
text: Tá ið tit fara í vikuskifti, verða tit biðin um at lata vindeygað aftur, sløkkja ljós og skrúva niður fyri hitanum. Kamarið, eins og klædnaskápið í forrúminum, skal vera læst, tá farið verður út. Eisini skal ytra hurðin út á høvuðsgongina læsast.
text: #000026
text: Tey, ið búgva á heiminum, skulu halda kamar, gongd, wc og brúsurúm reint. Starvsfólk á Skúlaheiminum hava eftirlit við reingerðini og kunnu átala, um reingerðin ikki er nøktandi. Tað er ikki gjørligt hjá búfólkum at vaska klæðir á Skúlaheiminum.
text: #000027
text: Tá leigarar flyta út, skal kamarið síggja út, sum tá flutt var inn. Um kamarið ikki er nøktandi reingjørt ella ikki er í sama standi, verður hetta gjørt fyri leigarans rokning og depositum verður ikki endurgoldið.
text: #000028
text: Tey, ið búgva á heiminum, eru vælkomin at hava vitjandi við sær inn á heimið. Somu atferðarreglur eru galdandi fyri tann vitjandi, sum fyri tann búgvandi. Vitjandi skulu fara av heiminum áðrenn kl. 23:00.
text: #000030
text: Alt Skúlaheimið er rús- og roykfrítt umhvørvi. Roykt verður uttandura. Reglurnar eru ikki fyri at avmarka hvønn einstakan, men at skapa pláss fyri øllum.
text: #000031
text: Tað eru gjørdar tvær frágreiðingar um Skúlaheimið. Fyrra frágreiðingin er frá í 2012 og kann lesast her
text: #000032